पाएं अपने शहर की ताज़ा ख़बरें और फ्री ई-पेपरडाउनलोड करें
गुरुग्राम में बुधवार को एक युवक की हत्या कर दी गई। वह रोहतक जिले के कस्बा सांपला का पूर्व पार्षद था। हत्या की वजह मंगलवार रात को पेइंग गेस्ट (PG) हाउस में हुए एक मामूली विवाद को बताया जा रहा है। पुलिस ने इस संबंध में दो युवकों के खिलाफ हत्या का केस दर्ज करके उनकी तलाश शुरू कर दी है।
मृतक की पहचान सांपला के संदीप उर्फ मॉनिटर के रूप में हुई है। वह सांपला नगर पालिका के 2014 से 2019 के कार्यकाल में वार्ड-6 से पार्षद था। इन दिनों गुरुग्राम के इस्लामपुर में एक PG में रह रहा था। मंगलवार देर रात PG में संदीप का मनीष और जोंटी नामक युवकों के साथ किसी मामूली बात को लेकर झगड़ा हो गया था।
इसके बाद बुधवार सुबह संदीप की गोली मारकर हत्या कर दी गई। आरोप मनीष और जोंटी पर ही है, जो इस वारदात के बाद से फरार हैं। सूचना के बाद गुरुग्राम थाना सदर की पुलिस ने मौके का मुआयना किया और हत्या का मामला दर्ज करके फरार आरोपियों की तलाश शुरू कर दी है। पुलिस का दावा है कि जल्द ही आरोपियों की गिरफ्तारी कर ली जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn